CELEX: 62021TN0266
Language: da
Date: 2021-05-17 00:00:00
Title: Sag T-266/21: Sag anlagt den 17. maj 2021 — Casanova mod EIB

5.7.2021   
            
            
               DA
            
            
               Den Europæiske Unions Tidende
            
            
               C 263/31
            
         
      Sag anlagt den 17. maj 2021 — Casanova mod EIB
      (Sag T-266/21)
      (2021/C 263/42)
      Processprog: fransk
      
         Parter
      
      
         Sagsøger: Philippe Casanova (Fort-de-France, Frankrig) (ved advokaterne L. Levi og A. Blot)
      
         Sagsøgt: Den Europæiske Investeringsbank
      
         Sagsøgerens påstande
      
      
                  —
               
               
                  Sagen fremmes til realitetsbehandling og sagsøgeren gives medhold.
               
            Følgelig:
      
                  —
               
               
                  Annullation af afgørelsen af 12. juni 2020, hvorved sagsøgeren blev informeret om, at hans kontrakt ikke blev bekræftet efter prøvetiden og derfor udløb den 30. juni 2020.
               
            
                  —
               
               
                  Om fornødent annullation af EIB’s afgørelse af 8. februar 2021 om afslag på sagsøgernes anmodning om forlig og administrative klage af 11. august 2020, hvorved afgørelsen af 12. juni 2020 blev opretholdt.
               
            
                  —
               
               
                  Sagsøgte tilpligtes at betale sagsøgeren erstatning for de lidte økonomiske og ikke-økonomiske tab.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om tilsidesættelse dels af artikel 24 i aftalen om personalerepræsentation ved Den Europæiske Investeringsbank (EIB), dels af princippet om retssikkerhed.
               
            
                  2.
               
               
                  Andet anbringende om manglende kompetence hos ophavsmanden til retsakten, om tilsidesættelse af princippet om upartiskhed og om tilsidesættelse af artikel 41 i Den Europæiske Unions charter om grundlæggende rettigheder.
               
            
                  3.
               
               
                  Tredje anbringende om anlæggelsen af åbenbart urigtige skøn i forbindelse med den indledende prøvetid og i forbindelse med forlængelsen af prøvetiden.
               
            
                  4.
               
               
                  Fjerde anbringende om, at EIB har begået magtfordrejning.